钦定古今图书集成/理学汇编/学行典/第253卷 > 侯敬
## 钦定古今图书集成/理学汇编/学行典/第253卷 > 侯敬

按《温州府志》：“侯敬，字明正，乐清人。年十三入邑庠，事
继母至孝，妻没不再娶。以两子廷训、廷诫托于庶母
黄，下帷七年不出。以贡上国学，祭酒刘异之，目为真
儒。廷训、廷诫皆领乡荐。次年，廷训成进士，敬除州判，
寻封子官。大礼事起，二子俱下狱，祸且不测，敬诫家
人曰：‘勿泣，为臣死，忠职耳’。其定养如此。前后母党亲”
及邻里无归者，皆衣食之终身寒冬设杯醪井傍，以
煦冒寒而汲者。寿八十二。

===张珙===按《温州府志》：“张珙，字存诚，泰顺人。读书好礼，严毅诚
笃，教子侄必以正。乡人不衣冠，不敢见，有为不善者，
皆曰愿。无为张东山所知。屡举蜡宾，士绅重之。”